CELEX: 32022R1275
Language: sk
Date: 2022-07-21 00:00:00
Title: Vykonávacie nariadenie Rady (EÚ) 2022/1275 z 21. júla 2022, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

21.7.2022   
               
               
                  SK
               
               
                  Úradný vestník Európskej únie
               
               
                  L 194/8
               
            
         VYKONÁVACIE NARIADENIE RADY (EÚ) 2022/1275
         z 21. júla 2022,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2012 prijala nariadenie (EÚ) č. 36/2012.
                  
               
                     (2)
                  
                  
                     Rada je naďalej hlboko znepokojená situáciou v Sýrii. Po viac ako desiatich rokoch sa konflikt v Sýrii ani zďaleka neskončil a sýrsky režim naďalej uplatňuje svoju represívnu politiku. Sýrsky režim okrem toho poskytuje podporu, a to aj vojenskú, nevyprovokovanej a neodôvodnenej vojenskej agresii Ruskej federácie voči Ukrajine.
                  
               
                     (3)
                  
                  
                     Vzhľadom na vážnosť situácie sa Rada domnieva, že do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, by sa mali doplniť štyri osoby a jeden subjekt.
                  
               
                     (4)
                  
                  
                     Nariadenie (EÚ) č. 36/2012 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. júla 2022
            
               
                  Za Radu
               
               
                  predseda
               
               M. BEK
            
         
         
            (1)  Ú. v. EÚ L 16, 19.1.2012, s. 1.
      
      
         
            PRÍLOHA
            Príloha II k nariadeniu (EÚ) č. 36/2012 sa mení takto:
            
                        1.
                     
                     
                        Do zoznamu uvedeného v oddiele A (Osoby) sa dopĺňajú tieto záznamy:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia na zoznam
                                 
                              
                                    „323.
                                 
                                 
                                    Saleh AL-ABDULLAH
                                    (صالح عبدالله )
                                 
                                 
                                    Dátum narodenia: 1967
                                    Miesto narodenia: Safita, Tartous, Sýria
                                    Pozícia: brigádny generál
                                    Pohlavie: muž
                                 
                                 
                                    Saleh AL-ABDULLAH je veliteľom 16. brigády, ktorá je od roku 2020 prepojená s velením ruských síl v Sýrii. Predtým bol zástupcom brigádneho generála Suhaila al-Hassana v 25. divízii sýrskej armády. Podieľa sa na nábore členov 16. brigády, aby bojovali na Ukrajine spolu s Ruskom.
                                    V tejto funkcii je Saleh AL-ABDULLAH členom sýrskych ozbrojených síl, ktorí po máji 2011 mali hodnosť „plukovník“ a rovnocenné alebo vyššie postavenie.
                                 
                                 
                                    21.7.2022
                                 
                              
                                    324.
                                 
                                 
                                    Ahmed KHALIL KHALIL
                                    (alias Ahmed KHALIL)
                                    (احمد خليل خليل)
                                 
                                 
                                    Pohlavie: muž
                                 
                                 
                                    Ahmed KHALIL KHALIL je spoluvlastníkom sýrskej súkromnej bezpečnostnej spoločnosti Sanad Protection and Security Services založenej v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (v oblasti fosfátov, plynu a zabezpečenia ropných lokalít) v Sýrii. Využívanie prírodných zdrojov zabezpečuje sýrskemu režimu príjmy. Spoločnosť okrem toho pôsobí v nábore sýrskych žoldnierov do Líbye a na Ukrajinu.
                                    Ahmed KHALIL KHALIL podporuje sýrsky režim a má z neho prospech.
                                 
                                 
                                    21.7.2022
                                 
                              
                                    325.
                                 
                                 
                                    Nasser Deeb DEEB
                                    (alias Nasser Dhib, Nasser Dib, Nasser Deeb)
                                    (ناصر ديب )
                                 
                                 
                                    Pohlavie: muž
                                 
                                 
                                    Nasser Deeb DEEB je spoluvlastníkom sýrskej súkromnej bezpečnostnej spoločnosti Sanad Protection and Security Services založenej v roku 2017, na ktorú dohliada Wagnerova skupina a ktorá pôsobí v oblasti ochrany ruských záujmov (v oblasti fosfátov, plynu a zabezpečenia ropných lokalít) v Sýrii. Využívanie prírodných zdrojov zabezpečuje sýrskemu režimu príjmy. Okrem toho je spoluvlastníkom spoločnosti Ella Services spolu s Khodrom Ali Taherom.
                                    V tejto funkcii Nasser Deeb DEEB podporuje sýrsky režim a má z neho prospech.
                                 
                                 
                                    21.7.2022
                                 
                              
                                    326.
                                 
                                 
                                    Issam SHAMMOUT
                                    (alias Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout)
                                    (محمد عصام شموط)
                                 
                                 
                                    Dátum narodenia: 1971
                                    Miesto narodenia: Damask, Sýria
                                    Pohlavie: muž
                                 
                                 
                                    Issam SHAMMOUT je vlastníkom a predsedom predstavenstva leteckej spoločnosti „Cham Wings“ a vedúcim skupiny Shammout Group, ktorá pôsobí v automobilovom, oceliarskom, leteckom, špeditérskom, stavebnom a realitnom sektore.
                                    V tejto funkcii je Issam SHAMMOUT popredným podnikateľom pôsobiacim v Sýrii.
                                 
                                 
                                    21.7.2022“;
                                 
                              
                  
                        2.
                     
                     
                        Do zoznamu uvedeného v oddiele B (Subjekty) sa dopĺňa tento záznam:
                        
                                     
                                 
                                 
                                    Názov
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia na zoznam
                                 
                              
                                    „82.
                                 
                                 
                                    Sanad Protection and Security Services
                                    (شركة سند للحرسات والخدما الأمنية)
                                 
                                 
                                    Typ spoločnosti: Spoločnosť s ručením obmedzeným
                                    Dátum vytvorenia: 22. októbra 2017
                                    Ústredie: Damask
                                 
                                 
                                    Sanad Protection and Security Services je sýrska súkromná bezpečnostná spoločnosť založená v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (v oblasti fosfátov, plynu a zabezpečenia ropných lokalít) v Sýrii. Využívanie prírodných zdrojov zabezpečuje sýrskemu režimu príjmy. Spoločnosť okrem toho pôsobí v nábore sýrskych žoldnierov do Líbye a na Ukrajinu. Spoločnosť podporuje režim a má z neho prospech.
                                 
                                 
                                    21.7.2022“.